CELEX: 62017TN0830
Language: da
Date: 2017-12-22 00:00:00
Title: Sag T-830/17: Sag anlagt den 22. december 2017 — Szentes mod Kommissionen

19.2.2018   
            
            
               DA
            
            
               Den Europæiske Unions Tidende
            
            
               C 63/20
            
         Sag anlagt den 22. december 2017 — Szentes mod Kommissionen
   (Sag T-830/17)
   (2018/C 063/27)
   Processprog: fransk
   
      Parter
   
   
      Sagsøger: Gyula Szentes (Luxembourg, Luxembourg) (ved advokat F. Moyse)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af afgørelsen af 24. februar 2017 og, om fornødent, af retsakten om afslag på sagsøgerens klage af 29. september 2017.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om, at meddelelsen om udvælgelsesprøven er ulovlig. Sagsøgeren har gjort gældende, at artikel 6.4 i bilag III, som udelukker, at ansøgninger om fornyet prøvelse indgivet som følge af, at der rejses tvivl om den bedømmelse, der er foretaget af udvælgelseskomitéen for udvælgelsesprøven, fører til et positivt resultat, er ulovlig, idet den er i strid med den adgang til effektive retsmidler, der er fastsat i artikel 47 i chartret om grundlæggende rettigheder.
            
         
               2.
            
            
               Andet anbringende om tilsidesættelse af begrundelsespligten. Den anfægtede afgørelse indskrænker sig til at citere uddrag fra retspraksis og fremlægger ikke den liste over udvælgelseskriterier, der er fastsat af udvælgelseskomitéen forud for arbejdet med bedømmelse af ansøgningerne.
            
         
               3.
            
            
               Tredje anbringende om forkert gengivelse af de faktiske omstændigheder og om anlæggelse af et åbenbart urigtigt skøn. Sagsøgeren har herved kritiseret den måde, hvorpå udvælgelseskomitéen har bedømt de oplysninger, der er anført i ansøgningerne.
            
         
               4.
            
            
               Fjerde anbringende om tilsidesættelse af meddelelsen om udvælgelsesprøve. Sagsøgeren har anført, at udvælgelseskomitéen har undladt at sammenholde de forskellige afsnit i ansøgningen med henblik på at afgøre, om sagsøgeren opfyldte en af adgangsbetingelserne til udvælgelsesprøven.